منير مراد

منير مراد او موريس زكى مراد مردخاى (13 يناير 1922 - 17 اكتوبر 1981 ) ممثل و ملحن و مغنى  مصرى .
منير مراد هو ابن المغنى زكى مراد موردخاى والاخ الصغير للمغنيه المشهوره ليلى مراد .

حياته 
ملحن وممثل مصري، اتولد فى سنة 1922 لعيله فنيه عريقه ، و درس من الصغر فى  مدارس مصريه فرنساويه و دخل كليه ، لكنه ماكملش دراسته، و فضل أن يخوض مجال الفن. اشتغل منير مراد فى  أفلام كتيره كمساعد مخرج، و بعدها ابتدا فى تلحين أغانى كتيره فى الأفلام، ومن أشهرها: (حاجه غريبه، دبلة الخطوبه، أول مرة تحب، ضحك ولعب وجد وحب)، كما قام ببطولة عدد من الأفلام، منها (أنا وحبيبى، موعد مع ابليس، نهارك سعيد)، و لكنه قرر بعدها أن يضع تركيزه فى التلحين  اللى تميز فيه بشده. مات فى سنة 1981 عن عمر 59  سنه .

التقليد عند "منير مراد" 
يعد "منير مراد" "1922 – 1981" أهم من قدم فن المحاكاه او "التقليد" على أسس واضحة خاصة "تقليد الفنانين" والمطربين منهم على وجه الدقة، فهو لم يقم بمحاكاة نبرة الصوت أو لحد حركات الفنان بس، ،لكن انه كان حين يحاكى يجعل المتلقى يعيش فى "جو كامل" خاص بمن يقوم بتقليده، فعلى سبيل المثال فى الاستعراض الشهير "هنا القاهرة" كان يقدم لكل مطرب بمقدمة لحنها هو بأسلوب ألحان ده المطرب، خاصة وأنهم كانو جميعا ملحنين عدا أخته "ليلى مراد"، ده مع محاكاته للحركات وأسلوب المشى وملامح الوجه، لحد يهيئ المتلقى نفسيا لاستقبال "حالة محاكاة فنان" لا محاكاة سطحية لا دلالة لها.

حياته العائليه
اتجوز يهوديه مصريه من اصل طليانى (اسمها رينيه) و خلف منها ابنه الوحيد زكى . هجرته مراته و هاجرت علا امريكا و طلبت منه الطلاق فطلقها. اتجوز الفنانه سهير البابلى.مات منير مراد فى 17 اكتوبر 1981 و هو عنده تسعه و خمسين سنه.

وسام 
اخد وسام الدولة للفنون والعلوم سنة 1966

اشهر اعماله

شاديه

تعالى اقول لك
حاجه غريبه
واحد اتنين
وعد و مكتوب 
 سوق علا مهلك 
 برجلاتك
حبيبى اهو
يا دنيا زوقوكى
 يا بهيه 
ان راح منك يا عين 
الو الو
الو الو .. احنا هنا
 اهلا بروحى 
احنا كنا فين 
القلب معاك 
 جرا لى ايه 
 شبك حبيبى
علا عش الحب 
 فوق يا قلبى 
 ماما يا حلوه 
 يا دبلة الخطوبه 
 ما اقدرش احب اتنين
 انا و حبيبى محدش ادى
 يا حبيبى عود لى تانى
 يا مصر قومى و انهضى
 ايرما لادوس
 بلد السد

عبد الحليم حافظ

 تعالى اقول لك
 حاجه غريبه
 احنا كنا فين
 ضحك و لعب و جد و حب
 وحياة قلبى وافراحه
 بكره وبعده
 بامر الحب
 بحلم بيك
 قاضى البلاچ أو دقو الشماسى
 اول مره تحب يا قلبى

ليلى مراد
انا زى ما انا 
 راح الهوى 
يا طبيب القلب
يا رايح علا صحرا سينا
بالاتحاد والنظام والعمل

صباح
 علمنى الحب
 عطشانه
مش فاكره شفتك فين

شريفة فاضل
حارة السقايين
فلاح كان فايت
الليل
ياشيخ مسعود

محمد رشدى
كعب الغزال

مها صبرى
 غلاب الهوا

كمال حسنى
لو سلمتك قلبى

فيلموجرافيا 

تمثيل

انا وحبيبى، سنة 1953، وقدم شخصية “منير”.
اشهدوا يا ناس، سنة 1953، و قدم شخصية “المتحدث ف التليفون”.
نهارك سعيد، سنة 1955، و قدم شخصية “منير شاكر شاكر شاكر”.
 موعد مع ابليس، سنة 1955، و قدم شخصية “منير”.
بنت الحته، سنة 1964، و قدم شخصية “ضيف شرف”.
واحد فى المليون، سنة 1970.
 
  
اخراج
 مسمار جحا (1952) .... مساعد مخرج
 ليلة الحنه (1951) .... مساعد مخرج
 قطر الندى (1951) .... مساعد مخرج
 حبيب الروح (1951) .... مساعد مخرج
 البطل (1950) .... مساعد مخرج
 غزل البنات(1949) .... مساعد مخرج
 عنبر (1948) .... مساعد مخرج
 
  
موسيقى

 مولد يا دنيا 1976
 البحث عن المتاعب (1975) .... تلحين الاغاني
 فى الصيف لازم نحب (1974) .... تلحين الأغانى
لما يغنى الحب (1973) .... موسيقى وألحان
 فتاه الاستعراض (1969) .... موسيقى
 الراجل ده حايجننى (1967) .... غناء
 لما نحب (1967) .... تلحين الأغانى
 الراهبه (1965) .... غناء
 وعاد الحب (1960) .... موسيقى
 الرباط المقدس (1960) .... غناء
 رحمة السماء (1958) .... موسيقى
 اسماعيل ياسين بوليس حربى (1958) .... موسيقى
 اسماعيل ياسين فى الأسطول (1957) .... موسيقى
 عفريتة اسماعيل ياسين
 نهارك سعيد (1955) .... موسيقى

شوف كمان 
شخصيات مصريه مشهوره

مراجع

مواليد 1922
وفيات 1981
مغنيين مصريين
ملحنين مصريين
موسيقيين مصريين
ممثلين مصريين
كوميديانيين مصريين
مصريين مغاربه
مصريين بولانديين
يهود مصريين
يهود دخلوا فى الاسلام
اسكندرانيه
ناس من محرم بك